Kurdistan
Kurdistan (e kurdeg: Kurdistan/كوردستان) eo an anv a roer d’ar vro poblet gant Kurded, er Reter-Kreiz. En em astenn a ra Kurdistan war lodennoù bras pe vrasoc’h eus Turkia, Irak, Iran ha Siria, war ur gorread a ya deus 190 000 km2 hervez lod ha betek 392 000 km2 hervez lod all. 

Etre 30 milion ha 45 milion a dud zo o chom e Kurdistan.
Gant ar Gurded e vez kaozeet kurdeg, ur yezh kar d'an iranek a zo meur a stumm dezhi (kurmancî, gorani...). 

E Kurdistan Irak ez eus bremañ ur gouarmant emren diouzh galloud kreiz Irak, hervez bonreizh 2005. Er stadoù all avat ne anveer ket gwirioù broadel dibar ar Gurded ha kement-se zo en abeg d’ar bec’h a vez etrezo hag ar gouarnamantoù kreiz. E Turkia ez eus brezel zoken etre nerzhioù ar stad (polis, arme) hag an emsaverien gurd bodet er PKK.

Gwelit ivez
Kurdistan Turkia
Kurdistan Irak
Kurdistan Iran
Kurdistan Siria

Liammoù diavaez
Kurdistan Regional Government (KRG) keleier e saozneg eus gouarnamant emren Kurdistan Irak.
Institut Kurde de Paris keleier e galleg diwar-benn an holl lodennoù eus Kurdistan.
The Encyclopedia of Kurdistan
Keneildedoù kurd Breizh
AKIN Kurded ar Stadoù Unanet, e saozneg

Kurdistan
Broioù rannet